**RÁMCOVÁ DOHODA č. .............**

**na tlač tlačovín**

uzatvorená podľa § 83 ods. 5 písm. c) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní“) a podľa § 269 ods. 2 zákona č. 513/1991 Zb. Obchodného zákonníka (ďalej len „Rámcová dohoda“ alebo „Dohoda“) medzi zmluvnými stranami:

|  |  |
| --- | --- |
| **1. Objednávateľ** | **Kunsthalle Bratislava** |
| Sídlo: | Námestie SNP 471/12, 811 06 Bratislava |
| Štatutárny orgán: | Mgr. Jan Amann Kratochvil, riaditeľ |
| Zamestnanec oprávnený konať |  |
| vo veciach realizácie Dohody: | Mgr. Martina Kotláriková |
| IČO: | 52 832 171 |
| DIČ: | 2121150163 |
| Banka: | Štátna pokladnica |
| IBAN: | SK65 8180 0000 0070 0063 8970 |
| Korešpondenčná adresa: | Námestie SNP 12, P.O.Box 107, 810 07 Bratislava |
| Príspevková organizácia zriadená: | Rozhodnutie MK SR číslo MK-4239/2019-450/19595 |
| Kontakt: | +421 905 539 207,martina.kotlarikova@kusthallebratislava.sk |
| (ďalej len „Objednávateľ“ alebo „KHB“ a „Účastník Rámcovej dohody“) | |
|  |  |
| a |  |
|  |  |
| **2. Zhotoviteľ** |  |
| Sídlo/miesto podnikania: |  |
| Zastúpený/í |  |
| Registrácia: |  |
| IČO: |  |
| DIČ: |  |
| IČ DPH: |  |
| Banka: |  |
| IBAN: |  |
| Korešpondenčná adresa: |  |
| Osoba oprávnená konať |  |
| vo veciach realizácie Dohody: |  |
| Kontakt: |  |
| (ďalej len „Zhotoviteľ“ a „Účastník Rámcovej dohody“) | |

### Preambula

Zmluvné strany uzatvárajú túto Dohodu na základe vlastnej, slobodnej a vážnej vôle, s cieľom upraviť jej prostredníctvom korektné vzťahy Objednávateľa a Zhotoviteľa pri plnení tejto Rámcovej dohody, ktorej podkladom je úspešná ponuka zhotoviteľa predložená do zákazky s nízkou hodnotou realizovanou podľa § 117 Zákona o verejnom obstarávaní. Zmluvné strany považujú ujednania obsiahnuté v tejto Dohode za ujednania v súlade s dobrými mravmi. Zmluvné strany vyhlasujú, že údaje uvedené v záhlaví tejto Dohody sú pravdivé a aktuálne a zaväzujú sa vzájomne bez meškania oznámiť druhej zmluvnej strane každú zmenu, ktorá by mohla mať vplyv na plnenie zmluvných záväzkov. Sú si vedomí, že pri neoznámení takejto skutočnosti budú znášať následky, ktoré môžu druhej zmluvnej strane z neznalosti týchto údajov vzniknúť.

**Článok I**

### Predmet Rámcovej dohody

* 1. Zhotoviteľ je úspešným uchádzačom vo verejnom obstarávaní na predmet zákazky ***„Obstaranie tlačiarenských služieb pre KHB“***, vykonaného Objednávateľom v súlade so Zákonom o verejnom obstarávaní.
  2. Predmetom tejto Dohody je záväzok Zhotoviteľa poskytovať Objednávateľovi na základe objednávok tlačiarenské služby materiálov vrátane inštalácie/polepov, ktorých bližšia špecifikácia je uvedená v „Návrhu na plnenie kritéria“ (ďalej len ***„Príloha č. 1“***) a dodanie vytlačených materiálov objednávateľovi v súlade s podmienkami uvedeným v tejto Dohode (ďalej len ***„Služby“***) a tomu zodpovedajúci záväzok Objednávateľa za riadne poskytnuté služby zaplatiť dohodnutú cenu podľa Článku IV tejto Dohody.

**Článok II**

Uzatváranie čiastkových zmlúv na základe Rámcovej dohody

* 1. Plnenie Rámcovej dohody sa bude realizovať na základe čiastkových zmlúv uzatváraných medzi Objednávateľom a Zhotoviteľom počas platnosti a účinnosti Rámcovej dohody formou objednávky Objednávateľa.
  2. Rámcová dohoda je uzatvorená s jedným účastníkom.
  3. Postup pri tlači tlačovín nešpecikovaných v Prílohe č. 1:
* Objednávateľ doručí elektronicky alebo písomne účastníkovi Rámcovej dohody podrobnú technickú špecifikáciu, ktorú v čase vyhlásenia súťaže nevedel určiť a určí termín na predloženie ponuky.
* Ak elektronická, resp. písomná ponuka Zhotoviteľa bude primeraná Objednávateľ uzatvorí s ním čiastkovú zmluvu.
* Ak Objednávateľ ponuku Účastníka Rámcovej dohody bude považovať za neprimeranú:
  + - * osloví viacerých dodávateľov schopných dodať predmet čiastkovej zmluvy a  zmluvu uzatvorí s tým dodávateľom, ktorý predloží najvýhodnejšiu ponuku (najnižšiu cenu) mimo Rámcovej dohody, resp.,
      * Účastník Rámcovej dohody zníži svoju ponuku na úroveň, ktorú Objednávateľ získa ako najvýhodnejšiu z prieskumu trhu a uzatvorí s ním čiastkovú zmluvu.
  1. Uzavretiu čiastkovej zmluvy môže predchádzať písomná konzultácia s Účastníkom Rámcovej dohody na ktorej sa vyrokuje konkrétna špecifikácia a cena časti Diela, ktorá bude predmetom príslušnej čiastkovej zmluvy. Konzultácia môže prebiehať elektronicky alebo písomne v listinnej podobe a Objednávateľ ju priloží k svojmu vyhotoveniu objednávky na účely uchovávania.
  2. Zhotoviteľ potvrdzuje, že sa v plnom rozsahu oboznámil s rozsahom a povahou predmetu čiastkovej zmluvy, že sú mu známe technické, kvalitatívne a iné podmienky potrebné k realizácii predmetu čiastkovej zmluvy a že disponuje takými kapacitami a odbornými znalosťami, ktoré sú k zhotoveniu predmetu čiastkovej zmluvy potrebné.
  3. Zhotoviteľ je povinný poskytovať služby na základe jednotlivých objednávok Objednávateľa v súlade s touto Dohodou a s platnými právnymi predpismi.
  4. Zhotoviteľ sa zaväzuje poskytovať služby vo svojom mene a na vlastnú zodpovednosť a za podmienok uvedených v tejto Dohode.
  5. Zhotoviteľ berie na vedomie, že objednávanie služieb je právom Objednávateľa, nie jeho povinnosťou, a že Objednávateľ nemusí objednať služby v rozsahu uvedenom v Prílohe č. 1. Objednávateľ si vyhradzuje právo neobjednať celkový rozsah služieb uvedených v Prílohe č.1.
  6. Zhotoviteľ poskytuje služby na základe objednávok Objednávateľa. Objednávka Objednávateľa musí obsahovať určenie druhu požadovanej služby, lehoty na vykonanie služby a spôsobu vykonania služby. Nevyhnutnú dokumentáciu alebo informácie potrebné k riadnemu poskytnutiu služby doručí Objednávateľ Zhotoviteľovi súčasne s objednávkou a to v elektronickej podobe. Objednávateľ dodá Zhotoviteľovi logo a text vrátane grafiky pre položky uvedené v prílohe č. 1.

**Článok III**

Čas a podmienky plnenia

* 1. Jednotlivé služby špecifikované v Prílohe č.1 Objednávateľ objednáva u Zhotoviteľa elektronicky. Objednávateľ zasiela elektronické objednávky na e-mailovú adresu osoby Zhotoviteľa oprávnenej konať vo veciach realizácie dohody, ktorej kontaktné údaje sú uvedené v záhlaví tejto Dohody.
  2. Miesto plnenia, ak z Dohody nevyplýva inak, je: Kunsthalle Bratislava, Dom umenia, Námestie SNP 471/12, 811 06 Bratislava.
  3. Zhotoviteľ je povinný poskytnúť služby riadne a včas. Služby sú poskytnuté riadne, ak spĺňajú všetky požiadavky podľa tejto Dohody, Prílohy č. 1 a pokynov Objednávateľa. Zhotoviteľ sa zaväzuje poskytnúť služby v náležitej kvalite a bez vád, ktoré by mohli mať za následok vznik škody na strane Objednávateľa.
  4. Riadne poskytnutie služieb zo strany Zhotoviteľa a dodanie vytlačeného materiálu bez vád potvrdí Objednávateľ Zhotoviteľovi pri prevzatí dodaného vytlačeného materiálu podpisom na preberacom protokole, ktorého vzor tvorí prílohu č. 2 tejto Dohody (ďalej len ***„Príloha č. 2“*** alebo ***„Preberací protokol“***). Preberací protokol sa vyhotovuje v dvoch rovnopisoch, z ktorých po jeho podpise zástupcami Účastníkov Rámcovej dohody pri preberaní vytlačeného materiálu jeden rovnopis dostane Zhotoviteľ a jeden dostane Objednávateľ.
  5. Zhotoviteľ sa zaväzuje poskytnúť služby v zmysle Prílohy č.1 na základe konkrétnej objednávky v mieste plnenia najneskôr do 10 kalendárnych dní odo dňa doručenia elektronickej objednávky.
  6. Kvalita dodaného vytlačeného materiálu musí byť taká, aby si nevyžadovala opravu zo strany Objednávateľa. Ak Zhotoviteľovi dodaný vytlačený materiál Objednávateľ vráti, pretože tento materiál je neúplný alebo ak jeho kvalitu Objednávateľ pri preberaní zhodnotí ako nedostatočnú, Zhotoviteľ je povinný vykonať nápravu v primeranej lehote určenej Objednávateľom bez nároku na odmenu za vykonanie tejto nápravy.

**Článok IV**

Cena, platobné podmienky a fakturácia

* 1. Cena za predmety čiastkovej zmluvy je stanovená dohodou Účastníkov Rámcovej dohody v súlade so zákonom č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
  2. Cenu za predmet čiastkovej zmluvy Rámcovej dohody a čiastkových zmlúv je možné upraviť v prípade zmeny sadzby DPH alebo iných administratívnych opatrení štátu.
  3. Cena za predmet čiastkovej zmluvy Rámcovej dohody Z čiastkových zmlúv zahŕňa všetky náklady Zhotoviteľa vrátane maximálnej množstevnej odchýlky +5% od objednaného množstva a súvisiacich služieb, ktorými je najmä balenie, expedícia a doprava na miesto plnenia. Zhotoviteľ vyhlasuje, že takto dohodnutá cena zahŕňa všetky jeho náklady a primeraný zisk.
  4. Účastníci rámcovej dohody sa dohodli, že predpokladaná hodnota predmetu Rámcovej dohody – cena za riadne poskytnutie služieb podľa tejto Dohody je do:

**................ € bez DPH**

**..................... € DPH**

**....................... € s DPH** (slovom: **.......................**EUR a **.......................**eurocentov vrátane dane z pridanej hodnoty).

Celková uhradená cena bude závisieť od rozsahu služieb objednaných Objednávateľom. Zhotoviteľ nemá právo si nárokovať vyčerpanie maximálnej ceny uvedenej v tomto bode. Ak Zhotoviteľ pri uzatváraní tejto Dohody nie je osobou registrovanou pre daň z pridanej hodnoty a stane sa ním po uzavretí tejto Dohody, táto skutočnosť nebude mať vplyv na navýšenie zmluvnej ceny o hodnotu dane z pridanej hodnoty.

* 1. Do rozpätia predpokladanej hodnoty zákazky sú započítané tlače tlačovín, ktoré sú vyšpecifikované v tejto Dohode a ďalšie tlače tlačovín, ktoré budú v priebehu plnenia Rámcovej dohody požadované zo strany Objednávateľa.
  2. Objednávateľ sa zaväzuje Zhotoviteľovi čiastkovej zmluvy uhradiť za predmet čiastkovej zmluvy, ktoré je v Rámcovej dohode špecifikované a ocenené v Prílohe č. 1, resp. uhradiť za predmet čiastkovej zmluvy, ktoré nie je v Rámcovej dohode špecifikované a ocenené ale jeho cena bude dohodnutá dohodou, v priebehu platnosti a účinnosti Rámcovej dohody.
  3. V prípade, ak účastník Rámcovej dohody bude požadovať za Dielo neprimeranú odmenu objednávateľ bude postupovať v súlade s Článkom II.
  4. Podkladom pre vystavenie faktúry za riadne poskytnuté služby je pre Zhotoviteľa Objednávateľom podpísaný preberací protokol. Vo vystavenej faktúre Zhotoviteľ uvedenie počet a typ služieb, ktoré Objednávateľovi na základe jeho objednávky riadne poskytol a ktoré Objednávateľ od Zhotoviteľa prevzal. Jednotkové ceny služieb sú uvedené v Návrhu na plnenie kritéria - príloha č. 1.
  5. V cene uvedenej v bode 1 tohto článku tejto Dohody sú zahrnuté všetky náklady Zhotoviteľa spojené s poskytovaním služieb podľa tejto Dohody.
  6. Zhotoviteľ vystaví faktúru za každú riadne vybavenú objednávku. Zhotoviteľ zašle vystavenú faktúru na korešpondenčnú adresu Objednávateľa uvedenú v záhlaví tejto Dohody v dvoch vyhotoveniach.
  7. Súčasne platí, že:
* platba za poskytnutie služby sa uskutoční bezhotovostne na základe vystavenej faktúry po riadnom splnení služby tak, ako sa Účastníci rámcovej dohody v tejto Dohode dohodli,
* faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov.
  1. Ak vystavená faktúra neobsahuje všetky zákonné náležitosti alebo neobsahuje náležitosti podľa tejto Dohody alebo nie je vystavená na základe podpísaného preberacieho protokolu podľa bodu 2. tohto článku tejto Dohody, Objednávateľ má právo takúto faktúru vrátiť Zhotoviteľovi na opravu alebo na vystavenie novej faktúry. V takomto prípade sa zastavuje plynutie lehoty splatnosti faktúry a nová 30 dňová lehota splatnosti začne plynúť dňom riadneho doručenia opravenej alebo novej faktúry Objednávateľovi. Objednávateľ sa v tomto prípade nedostáva do omeškania.
  2. Účastníci rámcovej dohody sa dohodli, že lehota splatnosti faktúry je 30 dní odo dňa jej riadneho doručenia Objednávateľovi.
  3. Účastníci rámcovej dohody sa dohodli, že Objednávateľ neposkytne Zhotoviteľovi na vykonanie služieb preddavkovú platbu, ani zálohu.
  4. Za dátum úhrady faktúry sa považuje odpísanie fakturovanej čiastky z účtu Objednávateľa. V systéme Štátnej pokladnice používanom Objednávateľom v čase uzatvorenia tejto Rámcovej dohody odpísania prostriedkov z jeho účtu zároveň dátumom pripísania prostriedkov na účet príjemcu.

**Článok V**

Práva a povinnosti Účastníkov Rámcovej dohody

* 1. Zhotoviteľ vyhlasuje, že vykonanie predmetu Rámcovej dohody je predmetom jeho činnosti a disponuje takými kapacitami a odbornými znalosťami, ktoré sú potrebné pre riadne plnenie Rámcovej dohody a zaručuje kvalitu a komplexnosť spracovania jednotlivých častí predmetov čiastkových zmlúv pre požadovaný účel.
  2. Zhotoviteľ sa zaväzuje poskytovať Objednávateľovi služby spôsobom, v rozsahu a za podmienok definovaných v tejto Dohode a je povinný pri vykonávaní služieb postupovať s odbornou starostlivosťou.
  3. Zhotoviteľ sa zaväzuje neodkladne písomne informovať Objednávateľa o každom prípadnom zdržaní, či iných skutočnostiach, ktoré by mohli ohroziť včasné a riadne vykonanie a dodanie služby.

1. Objednávateľ sa zaväzuje poskytnúť Zhotoviteľovi všetku potrebnú súčinnosť v prípadoch, keď je táto súčinnosť potrebná na poskytovanie služieb a na plnenie povinností Zhotoviteľa podľa tejto Dohody. V prípade, ak nastane omeškanie Zhotoviteľa z dôvodu neposkytnutia súčinnosti zo strany Objednávateľa, nie je Zhotoviteľ po túto dobu v omeškaní s poskytovaním služieb Objednávateľovi.
   1. Ku dňu uzavretia tejto Dohody Zhotoviteľ vyhlasuje a ručí Objednávateľovi, že nie je osobou:
      * na majetok ktorej bol vyhlásený konkurz, alebo povolená reštrukturalizácia;
      * na majetok ktorej prebieha výkon súdneho rozhodnutia; alebo ktorej majetok je predmetom takého súdneho konania, exekučného konania, arbitráže, či správneho konania, ktorej výsledok by mohol podstatne ovplyvniť schopnosť Zhotoviteľa plniť záväzky na základe tejto Dohody.
2. Zhotoviteľ je povinný bezodkladne písomne oznámiť Objednávateľovi začatie akéhokoľvek súdneho, rozhodcovského, exekučného, konkurzného, reštrukturalizačného alebo obdobného konania, ktoré sa začalo proti nemu alebo ktoré sám inicioval v súvislosti s predmetom tejto Dohody.
3. Zhotoviteľ je povinný:
4. na základe výzvy Objednávateľa prevziať podklady na vykonanie čiastkového predmetu zmluvy,
5. ak ide o podklady u ktorých je možné zistiť nesúlad s technickou špecifikáciou až pri začatí realizácie predmetu čiastkovej zmluvy, Zhotoviteľ je v prípade zistenia takéhoto nesúladu povinný bezodkladne o tejto skutočnosti informovať Objednávateľa a Objednávateľ je povinný bezodkladne po doručení oznámenia o nesúlade zabezpečiť doplnenie, úpravu alebo výmenu podkladov tak, aby vyhovovali technickej špecifikácii, a ich dodanie Zhotoviteľovi,
6. v lehote plnenia zhotoviť a dodať čiastkový predmet zmluvy alebo jeho časť v dohodnutom náklade a dobrej kvalite,
7. vykonať čiastkový predmet zmluvy riadne v súlade s požiadavkami Objednávateľa, v zmysle špecifikácie a v súlade s platnými technickými normami,
8. vykonávať predmet čiastkovej zmluvy na svoje náklady a vlastné nebezpečenstvo,
9. do 5 pracovných dní od vrátenia chybného čiastkového predmetu zmluvy vykonať opravu a doručiť opravený predmet čiastkovej zmluvy na miesto plnenia,
10. písomne oznámiť Objednávateľovi nevhodnosť pokynov a podkladov daných mu Objednávateľom na vykonanie čiastkového predmetu zmluvy bez zbytočného odkladu po tom, ako sa o ich nevhodnosti dozvie. V prípade nesplnenia tejto povinnosti zodpovedá Zhotoviteľ v celom rozsahu za nemožnosť dokončiť vykonanie čiastkového predmetu zmluvy riadne a včas, za vady dokončeného čiastkového predmetu zmluvy spôsobené nevhodnými podkladmi alebo pokynmi Objednávateľa a za škodu, ktorá tým vznikne,
11. bezodkladne informovať Objednávateľa o akýchkoľvek chybách zistených na objednávke či dodaných podkladoch,
12. plnenie Rámcovej dohody na základe čiastkových zmlúv realizovať vlastnými kapacitami alebo vlastnými kapacitami a zároveň kapacitami tretej osoby alebo jedného alebo niekoľkých subdodávateľov; v takom prípade všetky činnosti subdodávateľa alebo subdodávateľov zhotoviteľa budú realizované v mene a na účet zhotoviteľa a zhotoviteľ zodpovedá za takéto plnenie akoby plnil sám,
13. rešpektovať začatie plynutia lehoty na zhotovenie predmetu čiastkovej zmluvy, ktoré sa začína dňom odovzdania podkladov, teda deň kedy boli podklady odovzdané, doplnené, upravené či vymenené v stave, ktorý vyhovuje podmienkam tejto Dohody vrátane požadovanej technickej špecifikácie.
    1. Objednávateľ je povinný:
14. predkladať zhotoviteľovi objednávky predmetu čiastkovej zmluvy s dostatočným časovým predstihom (vzhľadom na potreby objednávateľa),
15. v každej objednávke uviesť technickú špecifikáciu a množstvo, ktorých vyhotovenie alebo dodávku si objednáva,
16. poskytnúť Zhotoviteľovi na zhotovenie predmetu čiastkovej zmluvy kompletné podklady v elektronickej forme v súlade s požiadavkami čiastkovej zmluvy,
17. poskytnúť Zhotoviteľovi súčinnosť pri plnení predmetu čiastkovej zmluvy,
18. riadne a včas uhradiť dohodnutú cenu predmetu čiastkovej zmluvy uzavretej za podmienok uvedených v tejto Rámcovej dohode,
19. prevziať predmet čiastkovej zmluvy od Zhotoviteľa, pokiaľ neprejavuje vady podľa ustanovení Rámcovej dohody.

**Článok VI**

Zmluvné pokuty a úroky z omeškania

* 1. Ak Zhotoviteľ nesplnil povinnosti (požadované služby) riadne a včas podľa tejto Dohody alebo podľa konkrétnej objednávky Objednávateľa alebo ich nezabezpečil vôbec, vzniká objednávateľovi právo uplatniť si voči Zhotoviteľovi zmluvnú pokutu vo výške 50% z ceny nesplneného záväzku.
  2. V prípade omeškania Objednávateľa s úhradou faktúry o viac ako 30 kalendárnych dní po uplynutí splatnosti určenej touto Dohodou, Zhotoviteľ je oprávnený uplatniť si voči Objednávateľovi úrok z omeškania vo výške 0,3 % z dlžnej sumy za každý deň omeškania, maximálne však vo výške určenej v § 369 ods. 2 a § 369 a) Obchodného zákonníka v znení zákona č. 9/2013 Z. z. v spojení s § 1 nariadenia vlády SR č. 21/2013 Z. z. za každý, aj začatý deň omeškania z výšky neuhradenej sumy. Objednávateľ je povinný uhradiť úrok z omeškania do 15 dní odo dňa doručenia písomnej výzvy Zhotoviteľa.
  3. Bod 2. tohto článku sa neuplatní v prípade okolností vylučujúcich zodpovednosť na strane Objednávateľa, ktorými sú napríklad omeškania s poskytovaním finančných prostriedkov z dôvodu uzatvorenia Štátnej pokladnice, z dôvodu pozastavenia platieb Objednávateľovi zo strany Certifikačného orgánu, Riadiaceho orgánu pre Operačný program Ľudské zdroje, iného kontrolného orgánu alebo Európskej komisie.
  4. Uplatnením akejkoľvek sankcie podľa tejto Dohody nie je dotknuté právo poškodeného Účastníka Rámcovej dohody na náhradu škody v plnom rozsahu, ktorá bola spôsobená porušením povinnosti druhého Účastníka Rámcovej dohody. Povinný Účastník Rámcovej dohody sa uhradením sankcie nezbavuje povinnosti splnenia nároku na náhradu škody.

**Článok VII**

Trvanie a skončenie Dohody

* 1. Dohoda sa uzatvára na dobu určitú a to na 12 mesiacov odo dňa nadobudnutia jej účinnosti alebo do vyčerpania celkovej ceny podľa článku IV bodu 1. tejto Dohody, a to podľa toho ktorá skutočnosť nastane skôr.
  2. Platnosť tejto Dohody môže pred uplynutím doby uvedenej v bode 1. tohto článku zaniknúť aj písomnou dohodou Účastníkov Rámcovej dohody, písomnou výpoveďou Objednávateľa alebo odstúpením od Dohody.
  3. Písomnú výpoveď s dvojmesačnou výpovednou lehotou, a to aj bez uvedenia dôvodu, je oprávnený dať objednávateľ. Dvojmesačná výpovedná lehota začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená Zhotoviteľovi. Zhotoviteľ sa zaväzuje poskytovať služby na základe objednávok Objednávateľa aj počas plynutia výpovednej lehoty.
  4. Odstúpiť od tejto Dohody môže ktorýkoľvek z Účastníkov Rámcovej dohody pre podstatné porušenie Dohody alebo z dôvodu nemožnosti plnenia Dohody. Za podstatné porušenie Dohody sa považuje omeškanie Zhotoviteľa s poskytnutím služby o viac ako 10 kalendárnych dní po uplynutí lehoty na poskytnutie služby, omeškanie Objednávateľa s platbou o viac ako 30 kalendárnych dní po uplynutí lehoty splatnosti faktúry alebo opakované nepodstatné porušenie Dohody. Odstúpenie od tejto Dohody je účinné dňom doručenia odstúpenia v listinnej podobe jednému z Účastníkov Rámcovej dohody.
  5. Ak ešte nedošlo k plneniu podľa tejto Dohody a výsledky základnej finančnej kontroly Objednávateľa neumožňujú financovanie predmetu Dohody, Objednávateľ je oprávnený bez akýchkoľvek sankcií odstúpiť od Dohody.
  6. Účastníci Dohody súhlasia, že účinky doručenia výpovede, ako aj odstúpenia od tejto Dohody, nastávajú tiež dňom vrátenia nedoručenej zásielky odosielateľovi alebo dňom odmietnutia prijatia zásielky adresátom.

**Článok VIII**

Dôvernosť informácií a mlčanlivosť

* 1. Zhotoviteľ nesmie oznámiť údaje získané od Objednávateľa pri svojej činnosti podľa tejto Dohody bez súhlasu Objednávateľa iným osobám a/alebo ich využiť pre seba alebo pre iné osoby, pokiaľ by to bolo v rozpore so záujmami Objednávateľa. Táto povinnosť trvá aj po ukončení platnosti a účinnosti tejto Dohody.
  2. Zhotoviteľ sa zaväzuje zaobchádzať so všetkými osobnými údajmi osôb participujúcich priamo alebo nepriamo na plnení služieb, ako aj so všetkými informáciami a podkladmi, ktoré obdržal v súvislosti s plnením služieb ako s dôvernými a v súlade s platným právnym poriadkom Slovenskej republiky a zabezpečovať ich riadnu a primeranú ochranu.
  3. Zhotoviteľ berie na vedomie a súhlasí s tým, že bez predchádzajúceho písomného súhlasu Objednávateľa a ktorejkoľvek dotknutej osoby participujúcej priamo alebo nepriamo na plnení služieb, najmä osoby, ktorej osobné údaje sú priamo zachytené alebo zdokumentované (písmom, zvukom, obrazom, iným záznamovým spôsobom) v rámci plnenia služieb (ďalej aj ako „dotknutá osoba“), nesmie Zhotoviteľ takéto osobné údaje, informácie alebo podklady sprístupniť tretej osobe. Na účely splnenia povinnosti podľa predchádzajúcej vety tohto článku si je Zhotoviteľ povinný v každom jednotlivom prípade zadovážiť udelenie predchádzajúceho písomného súhlasu dotknutej osoby so získavaním, spracúvaním a archivovaním osobných údajov takejto dotknutej osoby v zmysle príslušných právnych predpisov Slovenskej republiky, osobitne zákona č. 18/2018 Z. z. o ochrane osobných údajov v znení neskorších predpisov, inak zodpovedá v plnom rozsahu za škodu spôsobenú porušením tejto povinnosti.

**Článok IX**

Kontrola

* 1. Zhotoviteľ sa zaväzuje umožniť výkon finančnej kontroly príslušným kontrolným orgánom a vytvoriť podmienky pre jej výkon v zmysle príslušných predpisov Slovenskej republiky a ako kontrolovaný subjekt pri výkone kontroly riadne plniť povinnosti, ktoré mu vyplývajú z uvedených predpisov.
  2. Ak sa na Zhotoviteľa vzťahuje povinnosť registrácie v registri partnerov verejného sektora, musí byť zapísaný v registri podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov ku dňu nadobudnutia platnosti a účinnosti Dohody. Zhotoviteľ je povinný počas platnosti a účinnosti tejto Dohody spĺňať podmienky stanovené týmto zákonom.

**Článok X**

Uzatváranie dodatkov k Rámcovej dohode

* 1. Rámcovú dohodu možno zmeniť počas trvania bez nového verejného obstarávania primerane podľa § 18 zákona o verejnom obstarávaní. Zmena Rámcovej dohody musí byť písomná (dodatok k Dohode).

**Článok XI**

Vlastnícke právo

* 1. Vlastnícke právo ku vykonanému predmetu čiastkovej zmluvy, resp. jeho častí, nadobudne Objednávateľ, po ich prevzatí a uhradení.

###### **Článok XII**

###### Spoločné a záverečné ustanovenia

1. V prípade, ak posledný deň lehoty súvisiacej s povinnosťami Zhotoviteľa alebo Objednávateľa uvedenej v tejto Dohode pripadne na sobotu, nedeľu alebo sviatok, je v zmysle § 122 ods. 3 Občianskeho zákonníka č. 40/1964 Zb. v znení neskorších predpisov posledným dňom lehoty najbližší nasledujúci pracovný deň.
2. Táto Dohoda nadobúda platnosť dňom jej podpísania zmluvnými stranami. Táto Dohoda je povinne zverejňovanou zmluvou v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v platnom znení. Zmluvné strany berú na vedomie a súhlasia, že táto zmluva vrátane všetkých jej súčastí a príloh bude zverejnená v Centrálnom registri zmlúv (ďalej len „register“). Register je verejný zoznam povinne zverejňovaných zmlúv, ktorý vedie Úrad vlády Slovenskej republiky v elektronickej podobe. Zverejnenie Dohody v registri sa nepovažuje za porušenie ani za ohrozenie obchodného tajomstva a informácie označené v tejto zmluve ako dôverné v zmysle § 271 odsek 1 Obchodného zákonníka sa nepovažujú za dôverné informácie. Dohoda je účinná dňom nasledujúcim po dni jej zverejnenia v registri, pričom KHB sa zväzuje zabezpečiť jej zverejnenie.
3. Dohoda je vyhotovená v 3 (troch) rovnocenných rovnopisoch s platnosťou originálu, z toho 2 vyhotovenia pre KHB a 1 vyhotovenie pre Zhotoviteľa.
4. Túto Dohodu je možné meniť len na základe písomného súhlasu oboch zmluvných strán, a to vo forme očíslovaných písomných dodatkov k tejto Dohode, ktoré nadobudnú platnosť a účinnosť v zmysle odseku 1 tohto článku.
5. V zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a podľa článku 13 Nariadenia Európskeho parlamentu a Rady (EÚ) 2016/679 sa Zhotoviteľ, t. j. dotknutá osoba týmto oboznamuje so skutočnosťou, že Objednávateľ bude spracovávať jeho osobné údaje na účely vyplatenia ceny a na účely daňové a verejného obstarávania v zmysle platných právnych predpisov. Osobné údaje budú uchovávané po nevyhnutnú dobu stanovenú v príslušných právnych predpisoch. Na tento účel v zmysle platných právnych predpisov je dotknutá osoba povinná poskytnúť osobné údaje. V prípade odmietnutia poskytnúť osobné údaje, nie je možné vyplatiť dotknutej osobe cenu. Za nesplnenie si týchto povinností sú oprávnené príslušné orgány Objednávateľovi ukladať sankcie. Osobné údaje nebudú poskytované do tretích krajín.
6. Vzájomné práva a povinnosti Účastníkov Rámcovej dohody bližšie nešpecifikované v tejto Zmluve sa budú riadiť príslušnými ustanoveniami zákona o verejnom obstarávaní a Obchodného zákonníka. Ak sa stane niektoré ustanovenie tejto Dohody celkom alebo sčasti neplatným, nemá táto skutočnosť vplyv na platnosť zostávajúcej časti Dohody. V takomto prípade, ako aj v prípade neplatnosti celej Dohody, sa zmluvné strany zaväzujú nahradiť dotknuté ustanovenia novými ustanoveniami, ktoré v čo najväčšej miere zodpovedajú účelu sledovanému dotknutými ustanoveniami. Na základe výslovnej dohody zmluvných strán budú všetky spory medzi zmluvnými stranami prednostne riešené rokovaním a dohodou zmluvných strán, v prípade nedosiahnutia mimosúdnej dohody a urovnania na základe výslovnej dohody zmluvných strán o voľbe právomoci súdu budú všetky spory prejednané a rozhodnuté všeobecnými súdmi Slovenskej republiky podľa slovenského Civilného sporového poriadku č. 160/2015 Z. z. v platnom znení.
7. Neoddeliteľnou súčasťou tejto Dohody je:

* Príloha č. 1 – Návrh na plnenie kritéria,
* Príloha č. 2 – Vzor preberacieho protokolu.

1. Zmluvné strany si túto Dohodu prečítali, jej obsahu porozumeli, bola nimi schválená a na znak súhlasu ju vlastnoručne podpísali, pričom zmluvné strany vyhlasujú, že obsah tejto zmluvy v plnom rozsahu zodpovedá ich skutočnej vôli, ktorú prejavili slobodne, vážne, určite a zrozumiteľne bez omylu, nie v tiesni za nápadne nevýhodných podmienok, bez akéhokoľvek psychického alebo fyzického nátlaku. Na potvrdenie uvedeného zástupcovia zmluvných strán týmto pripájajú svoj podpis.

|  |  |
| --- | --- |
| V Bratislave dňa | V ................ dňa ................... |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| ................................................. | ................................................. |
| **Mgr. Jan Amann Kratochvil** | **Meno a priezvisko** |
| riaditeľ Kunsthalle Bratislava | Funkcia |

Obchodné meno